Aleksandar Vučić

Aleksandar Vučić es un politico de Serbia. Desde li may 2012 il es li presidente del Serb Progressiv Partise e desde li 27-im de april 2014 il es prim-ministre de Serbia. Il nascet li 5 de marte 1970 in Beograd (Serbia).

Personal vive
Aleksandar Vučić finit li licéo in Zemun e studiat jurisprudentie in Beograd. Il finit su studie del anglesi in Brighton (Reyatu Unit). 

Inter 1992 e 1993 il laborat in Pale (Bosnia e Herzegovina) por li serb station de television Kanal C. Il directet ta li novas in anglesi.

In li 1996 il devenit director del sport-comercial centre Pikin.

Desde decembre 2013 il es maritat con li serb diplomata Tamara Đukanović. Inter 1997 e 2012 il esset maritat con li jurnalista Ksenija Janković. Ex su unesim maritage il have un filio Danilo (nascet 1998) e un filia Milica (nascet 2002).

Political cariera
 1993 Vučić devenit un membre del dextri-extremist Serb Radical Partise. Il es electet quam membre del serb parlament.
 1995 Vučić devenit general-secretario del Serb Radical Partise.
 1998 - 2000 Vučić esset ministre de information in li serb guvernament de Mirko Marjanović, quel consistet ex li Serb Socialist Partise, li Serb Radical Partise e li Yugoslav Levul.
 2004 Vučić perdit in li duesim rond del electiones al borgomastro de Beograd contra Nenad Bogdanović del Democrat Partise.
 2008 Vučić forlassat li Serb Radical Partise e devenit un membre del nov-fundat national-conservativ Serb Progressiv Partise (SNS) de Tomislav Nikolić. Il es electet quam vice-presidente del Serb Progressiv Partise.
 2012 Pos li victorie de Nikolić in li presidential electiones Vučić devenit presidente del Serb Progressiv Partise e unesim vice-prim-ministre por li europan integration e por un curt témpor anc ministre de defense in li guvernament de Ivica Dačić.
 2014 Pos li clar victorie de su partise Vučić devenit li 27-im de april prim-ministre de Serbia.
 2017 Vučić es li candidate del Serb Progressiv Partise por li oficie del presidente de Serbia. Il victet in li unesim rond li 2-im de april 2017 con 55,1 percentes.
 2023 Aleksandar Vučić ne candidat plu quam presidente del Serb Progressiv Partise e ye li 27-im de may 2023 Miloš Vučević devenit li nov presidente del partise.

Politica
Malgré su passate quam functionario del nationalist Serb Radical Partise Vučić hodie suportat un integration de Serbia in li Europan Union. E pro to Vučić mem subtene un compromisse in li pratical relationes inter Serbia e Kosovo.
In Serbia self Vučić es hodie tre populari pro su campanie contra li coruption in li land. 

Categorie:Politicos de Serbia